cyanic-selkie/wikianc huggingface dataset:
Ysplantjie
Die ysplantjie of soutslaai (Mesembryanthemum crystallinum) is een van die bekendste vygies. Saam met party ander spesies uit die Mesembryanthemum-genus word dit ook brakslaai genoem. Die naam ysplantjie verwys na die blaasselle waarmee die plantjie bedek is en waardeur dit lyk asof dit met yskristalletjies bedek is.
Seti I
Die naam Seti beteken "van Set", wat verwys na die god Set. Nes ander farao's het hy verskeie name gehad. Met sy troonbestyging het hy die praenomen of troonnaam "mn-m3‘t-r‘ " aangeneem, wat gewoonlik Menmaatre uitgespreek en as "Gevestig is die Regverdigheid van Ra" vertaal word. Sy nomen of geboortenaam, wat beter bekend was, was "sty mry-n-ptḥ" of Seti Merenptah, wat beteken "Man van Set, gelief by Ptah". Die Griekse priester Manetho het hom verkeerdelik beskou as die stigter van die 19de Dinastie en het gemeen hy het 55 jaar lank regeer, maar geen bewyse van so ’n lang bewind is al gevind nie.
Vloeispaat
Struktuur
Vloeispaat het 'n kubiese struktuur wat bestaan uit 'n kubiese digpakking van kalsiumione waarvan alle tetraëderholtes met fluorione gevul is. Vloeispaat is die argetipe van hierdie struktuur wat gewoonlik die fluorietstruktuur genoem word en die Strukturbericht-kode C1 het. Daar is party ander minerale en sintetiese stowwe met 'n algemene formule wat hierdie struktuur het, soos uraniniet.
Nerine Ahlers
Lewe en werk
Sy matrikuleer aan die Hoërskool Menlopark en studeer dan verder aan die Universiteit van Pretoria, waar sy in 1985 'n M.A.-graad verwerf met 'n verhandeling oor “Die begrip gesigspunt met spesifieke verwysing na die Afrikaanse prosakritiek”. As gekwalifiseerde taalonderwyseres, hoofsaaklik in Frans, gee sy ook klas in Afrikaans en Duits op hoërskool, onder andere by St. Mary’s DSG en die Hoërskool Menlopark in Pretoria. Sy is op 19 Julie 1980 getroud met Johann Ahlers en het twee dogters, Joekie en Rianné.
Gerard Jacobus Combrink
Skryfwerk
Sy eenbedryf, “Die put”, word opgeneem in die versamelbundel “Debuut”, wat versorg is deur Ciska en Francois Marais. Hierin probeer 'n weduwee haar kind, wat in 'n put geval het, met behulp van 'n paar mans uithaal. Die drama ondersoek die grens tussen gesonde selfbehoud en lafhartigheid.
Oscar Wilde
Literêre werke
In die tronk het hy The ballad of Reading Goal (1998) geskryf waarin hy onder meer die onmenslike omstandighede in die gevangenis blootlê. Na sy vrylating het hy in Frankryk gaan woon. Wilde het sy grootste bydrae tot die wêreldletterkunde op die gebied van die drama gelewer.
Martin van Creveld
Lewe en loopbaan
Van Creveld is in die Nederland in die stad Rotterdam gebore in 'n Joodse familie. Sy ouers, Leon en Margaret, was geswore Sioniste wat tydens die Tweede Wêreldoorlog die Nazi's kon ontduik.
Van Creveld se doktorale proefskrif oor Hitler se strategie in die Balkan gedurende die vroeë jare van die Tweede Wêreldoorlog is in 1973 as 'n boek gepubliseer: "Hitler's Strategy, 1940-41ː The Balkan Clue." Na afloop van sy PhD in 1971, het Van Creveld teruggekeer na Israel en begin om aan die Hebreeuse Universiteit van Jerusalem te onderrig. Hy het in 1988 'n professor geword. In 2007 het hy afgetree van onderrig aan die Hebreeuse Universiteit, en het hy aan die Tel Aviv-universiteit se program vir veiligheidstudies begin doseer.
Van Creveld is twee keer getroud en het drie kinders. Hy woon in Mevaseret Zion.
Rachael Taylor
Rachael Taylor (gebore 11 Julie 1984) is 'n Australiese aktrise, vervaardiger, en skryfster. Sy is bekend vir haar rolle in die rolprente Transformers (2007), Red Dog (2011), The Darkest Hour (2011), en The Loft (2014).
Minnares
Die man betaal gewoonlik ook ('n deel van) die vrou se lewenskostes.
Stafford Repp
Stafford Repp (26 April 1918 – 5 November 1974) was 'n Amerikaanse akteur. Hy was bekend vir sy rolle in die rolprent Batman: The Movie (1966) en in die televisiereekse Playhouse 90 (1956), Dante (1960), en Batman (1966).
The Sense of an Ending (Barnes-roman)
The Sense of an Ending is 'n roman deur die Britse skrywer Julian Barnes wat die eerste keer in 2011 gepubliseer is. Dit is die wenner van daardie jaar se Booker-prys. Die titel van Barnes se roman is geleen by die literêre kritikus Frank Kermode, wat dit self gebruik het vir sy boek The Sense of an Ending: Studies in the Theory of Fiction (1967).
Sitvlugbal
Die sport word op 'n veld van 6 by 10 meter gespeel (kleiner as die speelveld van vlugbal wat 9 by 18 meter groot is). Die veld word deur 'n net in twee gedeel. Hierdie net is 115 sentimeter hoog vir die mans, en 105 sentimeter vir die dames. Die twee spanne bestaan uit ses spelers elk.
Die spelreëls is grotendeels dieselfde as die van vlugbal, maar spelers moet met hulle bors of sitvlak aan die grond raak tydens die speel van die bal. Dit maak die sport geskik vir mense wat een of beide van hulle bene verloor het.
Freya Tingley
Freya Tingley (gebore 26 Maart 1994) is 'n Australiese aktrise. Sy is bekend vir haar rolle in die rolprente Jersey Boys (2014) en No Way to Live (2016), en in die televisiereekse Once Upon a Time (2011) en Hemlock Grove (2013).
Komboegroen
Die kleur komboegroen is 'n donkergroen kleur. Dit verteenwoordig 'n eetbare kelpplant uit Oos-Afrika.
KLM
Eerste vlugte
KLM se eerste vlug het op 17 Mei 1920 plaasgevind. KLM se eerste vlieënier, Jerry Shaw, het van Croydon-lughawe, Londen, na Amsterdam gevlieg. } Die vlug is onderneem met 'n gehuurde De Haviland DH-16, registrasie G-EALU, wat twee Britse joernaliste en 'n paar koerante ingesluit het. In 1920 het KLM 440 passasiers en 22 ton vrag vervoer. In April 1921, na 'n winteronderbreking, het KLM sy dienste hervat met Fokker F.II en Fokker F.III vliegtuie, asook hul eerste geskeduleerde vlugte begin.
Mark Webber (akteur)
Mark Webber (gebore 19 Julie 1980) is 'n Amerikaanse akteur, vervaardiger, en skrywer. Hy is bekend vir sy rolle in die rolprente Explicit Ills (2008), Scott Pilgrim vs. the World (2010), The End of Love (2012), en 13 Sins (2014).
Lys van hoofstede
Hoofstede van lande in Oseanië
• 3
Hoofstede van lande in Suid-Amerika
• 3
Hoofstede van die Nederlandse provinsies
• 3
England, England
England, England is 'n satiriese, postmodernistiese roman deur Julian Barnes geskryf wat die eerste keer in 1998 gepubliseer is. Die roman bevat prominente distopiese elemente, en dit bevraagteken aanvaarde idees oor nasionale identiteit, opgemaakte "tradisies", die ontstaan van mites en die outentiekheid van geskiedenis en heugenis. Sodoende ondersoek die roman Baudrillard se idee van die simulacrum en duplikaat in die postmoderne era.
Peter Paul Rubens
Lewensloop
In sy sogenaamde vroeë Antwerpse periode (1598- 1600) het hy reeds baie belang gestel in die Italiaanse Renaissance en hom begin losmaak van die invloed van sy leermeesters. Daar het min van sy werke uit die tyd bewaar gebly. In 1600 het Rubens 'n reis deur Italië onderneem en Venesië, Florence, Mantua, Rome en Genua besoek. Die Italiaanse Hoog Renaissance het hom geboei en hy het talle kopieë van werke deur Tintoretto, Veronese, Michelangelo, Raphael en Caracci gemaak.
Rubens se voorliefde vir die Barokstyl was toe ten volle ontwikkel en een van sy bekendste werke in dié styl is die altaarstuk Die oprigting van die Kruis, wat hy in 1610 geskilder het, gevolg deur Die afhaal van die Kruis in 1614 (Katedraal van Onse Liewe Vrou, Antwerpen). Hy het in die Antwerpse tyd (1608-1618) talle portrette geskilder en was so besig dat hy binne 'n kort tydjie 'n groot ateljee met etlike assistente en leerlinge gehad het.
Jehovah se Getuies
Bestuur en vergaderings
Die plaaslike gemeentes vergader in 'n sogenaamde "Koninkryksaal", meestal 'n eenvoudige gebou wat deur vrywilligers opgerig en deur vrywillige bydraes gefinansieer is. Daar is gewoonlik drie vergaderings per week. Groter byeenkomste met spesiale Bybelonderrig vind jaarliks plaas en sluit die doop van nuwe dissipels in.
Treurden
Die treurden (Pinus patula) is 'n indringerplant en keëldraende boom wat tot 20 m hoog word. Dit groei in vogtige grasvelde, woudrande en paddeurgrawings. Die boom is endemies in Meksiko en Sentraal-Amerika. In Suid-Afrika groei dit in die oostelike gedeeltes; vanaf die Oos-Kaap; deur KwaZulu-Natal tot in die Laeveld.
Sint-Truiden
Sint-Truiden is die munisipaliteit met die grootste oppervlakte van Limburg. Die plek is in 693 deur die Heilige Trudo gestig. Hy het in Sint-Truiden 'n abdy gestig, wat nog steeds bestaan.
Plekke
Plekke in die munisipale gebied van Sint-Truiden: Aalst, Bevingen, Brustem, Duras, Engelmanshoven, Gelinden, Gorsem, Groot-Gelmen, Halmaal, Kerkom-bij-Sint-Truiden, Kortenbos, Melveren, Ordingen, Runkelen, Sint-Truiden (stad), Velm, Wilderen en Zepperen.
Sophora
Uitgesoekte spesies
S.imhambanensis Klotsch in Kenia, Mosambiek, Sodwanabaai, Suid-Afrika.
Linne
Linne was die weefsel waarin ou Egiptenare die gebalsemde en gedroogde liggame van hul oorledenes gehul het om hulle vir 'n lewe in die hiernamaals te bewaar. In Europa was linne vanaf die Griekse en Romeinse antieke tydperk tot die Middeleeue naas wol die enigste materiaal waaruit klere en ander tekstiele soos bedde- en linnegoed geweef is, terwyl doek van growwe, sterk linne vir die vervaardiging van seile gebruik is. Ook die doek, waarop skildermeesters die verf van hul werke aangebring het, is van linne gemaak.
Klankversterker
Versterking
Versterkte seine is in werklikheid wisselstrome en -spannings en aangesien die produk daarvan (spanning X stroom) uitgedruk word in die eenheid van elektriese drywing, naamlik watt, gee dit 'n aanduiding van die drywingsvermoë van 'n versterker. Die drywingsvermoë behoort nie oorskry te word deur byvoorbeeld luidsprekers van 30 watt aan 'n versterker van 20 watt te koppel nie. Die feit dat 'n versterker se drywingsvermoë in watt (W) gemeet word, beteken nie noodwendig dat die klank uit 'n versterker van 50 W harder sal klink as die uit 'n versterker van 30 W nie, want die klanksterkte hang af van die grootte van die ruimte waarin die klank voortgebring word. Klanksterkte word gemeet in watt per kubieke meter.
Daina
Oorsprong en geskiedenis
Die nasionale ontwaking van die Letlandse volk tussen 1850 en 1890 het aanleiding gegee tot die versameling en literêre bewerking van dainas. Hulle was ook die basis vir die gewilde Letlandse sangfeeste, wat saam met dié van Estland en Litaue sedert 2001 deur UNESCO as wêrelderfenis gelys word.
NG gemeente Steytlerville
Leraars
Op 14 Augustus 1887 is die eerste leraar in die persoon van prop. J.E.T. Weitz hier georden en bevestig. Op 5 Mei 1906 lê hy die hoeksteen van die dorp se statige kerkgebou met sitplek vir ruim 1 500 kerkgangers, byna tien maal meer as die huidige (2015) getal lidmate. Die gebou is voltooi teen 'n koste van £15 000, £1 500 meer as die NG gemeente Beaufort-Wes se kerkgebou, wat op 22 September 1894 ingewy is, en ruim £8 000 meer as die NG gemeente Molteno se imposante kerkgebou, wat op 20 April 1906 ingewy is. Die argitek van Steytlerville se kerkgebou was Folkert Wilko Hesse.
Osmiridium
Osmiridium is 'n seldsame PGE-mineraal. Dit is volgens Hey se definisie (1963) 'n legering van osmium en iridium met Os<32% en het die kubiese struktuur wat suiwer iridium besit. Indien Os>32% word die struktuur heksagonaal soos osmium self en word dit iridosmien genoem.
Later navorsing het ternêre Ru-Ir-Os en selfs kwaternêre Pt-Ru-Ir-Os-legerings beskou, wat ook hierde twee strukture besit. Daar is voorgestel om die terme osmiridium en iridosmien te skrap. Dit het nogtans nie tot 'n algemeen aanvaarde nomenklatuur gelei nie.
Steven Weber (akteur)
Steven Weber (gebore 4 Maart 1961) is 'n Amerikaanse akteur en vervaardiger. Hy is bekend vir sy rolle in die rolprente Single White Female (1992) en Dracula: Dead and Loving It (1995), en in die televisiereeks Wings (1990).
NG gemeente Outeniqualand
In die nabyheid van die kerk is twee skole en ook die saal van die Outeniqualand-landbouboerevereniging. Die kerkgebou is moontlik deur Wynand Louw ontwerp of deur Wollie Bronkhorst, wat indertyd by die firma Louw & Louw gewerk het.
Barry Richter
Bernhard Wilhelm Richter (16 Augustus 1878, Dewetsdorp – 6 Julie 1961, Bellville), beter bekend as Barry Richter, was tydens die Tweede Vryheidsoorlog die hoofadjudant van genl. Christiaan de Wet.
Bewys deur oneindige afkoms
Irrasionaliteit van die √2
Veronderstel dat √2 rasioneel was. Dan kan dit geskryf word as Vir twee natuurlike getalle,
Nie-oplosbaarheid van r2 + s4 = t4
Vir ander soortgelyke bewyse deur oneindige afkoms vir die n = 4 geval van Fermat se stelling, sien Fermat se reghoekigedriehoekstelling.
Neef
'n Neef is:
The Stone Diaries
Die roman handel oor die fiktiewe biografie van Daisy Goodwill Flett, 'n gewone vrou wie se lewe aanhoudend bemoeilik word deur haar omstandighede, sodat sy nooit seker is van haar doel in die wêreld nie en ook nooit 'n persoonlike tevredenheid met die lewe ontdek nie. Shields het die roman se titel waarskynlik geleen by Pat Lowther se versameling gedigte A Stone Diary (1977). Die moord op Lowther in 1975 het as inspirasie gedien vir een van Shields se vorige romans, Swann: A Mystery (1987).
Michael Albertus Smit
Michael Albertus Smit is 'n Suid-Afrikaanse skrywer wat sy skrywerk onder die skuilnaam Antonius publiseer.
Hendrina-kragstasie
Hendrina-kragstasie in Mpumalanga is een van Suid-Afrika se oudste werkende kragstasies.
Albiet
Daar is twee variasies van albiet, wat na verwys word as lae albiet en hoë albiet; laasgenoemde staan ook bekend as analbiet. Alhoewel beide variante triklien is, verskil hulle in die volume van hul eenheidsel, wat effens groter is vir die hoë vorm. Die hoë vorm kan uit die lae vorm geproduseer word deur verhitting bo c. 750 ° C (1382 ° F). Met verdere verhitting na meer as c. 1050 °C verander die kristalsimmetrie van triklinies na monoklinies; hierdie variasie staan bekend as monalbiet.
Dit kom voor in granitiese en pegmatietmassas, in sommige hidrotermale aar-afsettings en vorm deel van die tipiese groenskis metamorfe fases vir gesteentes wat oorspronklik 'n basaltiese samestelling gehad het.
Arnot-kragstasie
Veiligheid
Arnot het tweekeer NOSCAR-status van die Nasionale Beroepsveiligheidsvereniging (NOSA) ontvang.
Jurga Šeduikytė
Biografie
Terwyl haar albums en enkelsnitte in Litaue en Letland as kompakskywe vrygestel is, word Jurga se musikale werke sedert die herfs van 2006 op ander markte digitaal versprei en kan by internasionale aanlynwinkels soos Amazon.com, iTunes Music Store, Napster, eMusic, Virgin Megastore en Sony Connect afgelaai word.
Diskografie
Albums
Christoffel Coetzee
Lewe en werk
Na sy oorsese studie vestig hy hom in 1972 in Windhoek, waar hy eers argivaris is by die Staatsmuseum en dan vir lank joernalis is by Times of Namibia en daarna The Windhoek Advertiser, vir wie hy die gereelde rubriek "Devil’s Advocate" skryf. Wanneer hierdie koerant geldelike probleme ondervind, word hy in 1997 afgedank en hy is dan vir ’n ruk verbonde aan ’n konsultasiemaatskappy in Windhoek. Uit sy eerste huwelik met Etta is twee kinders (die tweeling Jacobus en Tharina) gebore en na sy egskeiding is hy op 31 Desember 1998 met sy tweede vrou, Claire, ’n dosent in geskiedenis aan die Universiteit van die Noorde, getroud. Hulle vestig hulle op Pietersburg waar hy in 1998 dosent word in Politieke Wetenskap aan die Universiteit van die Noorde. Op 17 Julie 1999 is hy aan ’n beroerte-aanval in Windhoek, Namibië oorlede terwyl hy op besoek was aan sy kinders.
Seeskilpadgroen
Die kleur seeskilpadgroen is 'n vaal skakering van donkergroen.
Cecil Boyle
Naby Senekal het De Wet vir Boyle aan genl. Philip Botha, ouer broer van genl. Louis Botha, oorhandig. Botha het net daarna aan ’n paar Boere opdrag gegee om Boyle dood te skiet. Botha moes daaroor voor 'n Boerekrygsraad in Bethlehem verskyn. Op pad daarheen sterf hy in 'n skermutseling met die Engelse.
2014 Monaco Grand Prix
Die 2014 Monaco Grand Prix is op 25 Mei 2014 op die Circuit de Monaco in Monte Carlo gehou. Dit was die sesde wedren van die kampioenskapseisoen en is deur Nico Rosberg gewen.
Maria Kloppers
duimnael|regs|270px|Maria Kloppers voor sy die Kaap verlaat het vir die Witwatersrand.
Brian Dunning
Dunning het twee opvoedkundige films vervaardig oor die onderwerp van kritiese denke: Here Be Dragons (2008), en Principles of Curiosity (2017).
Dunning is in 1996 mede-stigter van Buylink, 'n "besigheid tot besigheid"-diensverskaffer en dien tot 2002 by die maatskappy. Dunning is later skuldig bevind aan bedrog weens affiliasie bemarkingsbedrog. In Augustus 2014 is hy tot 15 maande tronkstraf gevonnis, gevolg deur sy vrylating en die jaar se owerheidstoesig vir die bedrog van tussen $200 000 en $400 000.
Rendier
Subspesies
Die tabel sluit die R. t. caboti, R. t. osborni en R. t. terraenovae in wat volgens ’n studie van 1961 nie geldige subspesies is nie, hoewel sommige kenners hulle wel as geldig beskou.
Sosial struktuur, migrasie en habitat
duimnael|links|Die grootte van die gewei speel ’n groot rol om die hiërargie in die groep te vestig. Sommige Noord-Amerikaanse bevolkings trek tot 5 000 km per jaar en dek tot 1 000 000 km2. Ander subspesies bly op een plek. In Europa het hulle ’n korter migrasie. Eilandspesies se migrasie is beperk.
Verspreiding
Rendiere het aanvanklik in Skandinawië, Oos-Europa, Groenland, Rusland, Mongolië en Noord-China noord van die 50ste breedtegraad voorgekom. In Noord-Amerika is dit aangetref in Kanada, Alaska en tussen Washington en Maine. Tydens die Laat Pleistoseen is hulle in Noord-Amerika so ver suid as Nevada en Tennessee aangetref en in Europa tot by Spanje. Vandag het die rendier uit baie van die historiese streke verdwyn, veral in die suide, waar dit feitlik glad nie meer voorkom nie. Groot bevolkings word steeds in Noorweë, Finland, Siberië, Groenland, Alaska en Kanada aangetref.
Rongorongo
Vorm en konstruksie
Die vorms van die gliewe is gestandaardiseerde buitelyne van lewende organismes en geometriese ontwerpe van sowat ’n sentimeter hoog. Die houttablette het ’n onreëlmatige vorm en in baie gevalle bevat hulle groewe (tablette B, E, G, H, O, Q en moontlik T), met die gliewe wat in vlak kanale al in die lengte van die tablette loop, soos gesien kan word op die foto van tablet G regs. Daar word geglo hele stukke onreëlmatige hout en stukke hout met merke op is gebruik eerder as om hulle netjies af te rond weens die skaarste van hout op die eiland.
Skryfrigting
Groter tablette is dalk gelees sonder om dit om te draai as die leser onderstebo kon lees.
Gliewe
Die algemene gevoel is dat rongorongo nie ’n ware skrif is nie, maar ’n protoskrif of ’n manier om gegewens oor landbou, genealogie, choreografie, navigasie of sterrekunde weer te gee. As dit die geval is, is daar min hoop dat dit ooit ontsyfer sal word. Onder dié wat glo dit is wel ’n skrif, is daar ’n debat oor of dit basies logografies of sillabies is, hoewel dit nie lyk of dit ’n suiwer vorm van een van die twee is nie.
Amphimedon maresi
Die spons behoort tot die genus Amphimedon en tot die familie Niphatidae. Die wetenskaplike naam van die spesie is die eerste keer geldig gepubliseer in 1978 deur Sarà.
Pous Alexander VIII
Opvolging
Basis URL: en:Pope Alexander VIII
Limeriek (kleur)
Kleurkoördinate
Bron: Xona.com
Pireneë
Landbou
Die weivelde in hoër geleë dele van die Pireneë is geskik vir veeteelt, veral skape, bokke en melkkoeie. Daarnaas word ook perde geteel. Die westelike Pireneë staan bekend vir hulle kaasmakerye, wat naas suiwer skaap- en bokkekaas ook gemengde soorte vervaardig. Die gewildste soorte is die Ossau-Iraty uit die Vallée d'Aspe, die Vallée d'Ossau en die aangrensende Spaanse Pireneë, en die Pireneëkaas uit die Baskeland, 'n koeimelkkaas, wat met 'n swart waslaag oortrek word.
Ryan Reynolds
Ryan Rodney Reynolds (gebore 23 Oktober 1976) is 'n Kanada akteur en vervaardiger. Hy is bekend vir sy rolle in die rolprente X-Men Origins: Wolverine (2009), Buried (2010), Deadpool (2016), en Deadpool 2 (2018).
Kaapse Onafhanklikheids Party
Gedurende Februarie 2019 was die party tweede, ná die Demokratiese Alliansie, voor die ANC, in die tussenverkiesing in Seepunt.
Amerikaanse langhaarkat
Geskiedenis
Die Amerikaanse langhaarkat is die gevolg van ’n teelprogram om ’n Amerikaanse korthaarkat te teel met die blink pels en groen oë van ’n silwergetinte Persiese kat. Die resultaat was egter ’n Persiese kat met ’n korter pels en skraler lyf. Aanvanklik is beplan om die katte "silwer langhaarkatte" te noem, maar mettertyd is nog kleure ontwikkel en so is die Amerikaanse langhaarkat gebore.
Napoleontiese Oorloë
Daar is geen konsensus oor die presiese einddatum van die Franse Rewolusionêre Oorlog en die begindatum van die Napoleontiese Oorloë nie. Een moontlike datum is 9 November 1799, toe Bonaparte die mag in Frankryk deur middel van 'n staatsgreep verkry het. 'n Ander moontlik datum is 18 Mei 1803, toe 'n hernieude oorlogsverklaring tussen Brittanje en Frankryk die enigste tydperk van vrede in Europa tussen 1792 en 1814 beëindig het. 'n Derde moontlike datum is 2 Desember 1804: die dag wat Bonaparte homself as Keiser van Frankryk gekroon het.
Melina Vidler
Melina Vidler (gebore 19 Februarie 1993) is 'n Australiese aktrise. Sy is bekend vir haar rolle in die televisiereekse Rake (2010) en 800 Words (2015).
Blommeoorlog
Hierdie oorloë word gevoer teen die blommeoorlogstate. Hierdie state was sonder uitsondering Nahuastate. Toe die Asteke die meeste van die Nahuavolke onderwerp het, bly Huexotzinco, Tlilihquitepec en Tlaxcala oor, state wat spesiaal vir die doel van die blommeoorloë hul onafhanklikheid sou behou. Deurgaans neem die Tlaxcalteeke onvrywillig aan die oorloë deel, en het tot gevolg dat die Asteke in Tlaxcala gehaat word. Om die rede sluit die Tlaxcalteken hulself met die koms van Hernán Cortés by die Spanjaarde aan.
Sioux Falls
Geografie
Sioux Falls lê in die suid-ooste van Suid-Dakota.
Woordvorming
Vaste reëls vir woordvorming
Heelwat innoverende verbuigings of vervoegings sowel as sommige afleidings – waarby die resultaat as 'n aparte woord beskou kon word – word egter nie as nuwe woorde beskou nie, maar as paradigmas van dieselfde grondwoord. So is val, geval en vallend almal vorme van dieselfde werkwoord, waartydens gevalle en opvallend as verskillende woorde beskou word.
Ludwigsburg
Ludwigsburg was in die eerste helfte van die 19de eeu 'n wêreldbekende privaat botaniese tuin in Kaapstad.
Debora Patta
Debora Patta (* 13 Julie 1964) is 'n Suid-Afrikaanse joernalis, televisie-aanbieder, vervaardiger, verslaggewer en redaktrise veral bekend as die nuusleser vir e.tv se vlagskip ondersoekprogram 3rd Degree, waarvan sy ook die uitvoerende vervaardiger is. Sy het ook tussen 2005 en 2009 as hoofredakteur vir e.tv news gedien. Sy is getroud met Lance Levitas, by wie sy een dogter het.
Hoendervoëls
Leefwyse
Daar is byna altyd 'n goed ontwikkelde krop aanwesig waarin kos gebêre kan word. Hulle kort, ronde vlerke is nie geskik vir lang vlugte nie. Die verspreidingsgebied van die meeste spesies is dan ook beperk. Woestyne en bergreekse vorm onoorkomelike versperrings. Met hulle kragtige pote kan hulle egter baie vinnig en ver loop. Die nes is gewoonlik 'n eenvoudige holte in die grond. Dadelik nadat die eiers uitgebroei het, kan die kuikens reeds selfstandig hulle eie kos oppik. 'n Paar dae nadat hulle uit die dop is, ontwikkel die kuikens reeds slagpenne.
Die korhoender wat in Europa voorkom, is poligaam. In Maart versamel hierdie voëls op spesiale baltsplekke, waar die hane, met kop en keel orent, die omgewing inspekteer. Kort daarna begin hulle geluide maak wat klink soos 'n mes wat geslyp word. Hierna sprei hulle hul stertvere uit; die rooskleurige, vratagtige huidvlekke bokant hulle oë swel op, en hulle begin geluide maak wat weer heeltemal anders klink. Kort hierna begin die hane met mekaar veg totdat elkeen sy eie gebied afgebaken het.
Ekonomiese belangrikheid
Byna alle roofdiere hou van hoenderagtiges en ook die mens benut hulle graag. Dit is dan ook die rede waarom so baie van die hoenderagtiges huisdiere geword het. Die grootste jagvoël wat deesdae in groot getalle geteel word, is die kalkoen (Meleagris gallopavo), wat uit Amerika kom. Die voel kom nog wild in enkele dele van Noord-Amerika voor. Die hane vorm afsonderlike groepe. In Oktober trek die voëls al lopend suidwaarts; hulle vlieg net as hulle 'n rivier moet oorsteek.
Heroldsbaai
Swem, hengel, branderplankry
Die branders is 'n gewilde speelplek op warm dae. Regoor die Stella Maris-kapel het John Urban en die afdelingsraad van George in 1935 'n groot getypoel vir swemmers laat bou. In die apartheidsjare is 'n poel in Skulpieshoek gebou. Branderplankryers word deur die hele jaar in die baai aangetref. In die somerskoolvakansie het die munisipaliteit van George 'n span opgeleide strandwagte tydens daglig aan diens.
Betadeeltjie
Die deeltjies is ’n soort ioniserende straling en word vir beskermingsdoeleindes beskou as minder ioniserend as alfadeeltjies, maar meer ioniserend as gammastrale. Hoe hoër die ioniseringseffek, hoe groter die skade wat aan lewende weefsel aangerig word. Betadeeltjies word deur ’n paar millimeter van die meeste materiale gekeer.
Norwich (dubbelsinnig)
Norwich kan verwys na:
Betadeeltjie
β+-verval (positronvrystelling)
β+-verval kan net in kerns voorkom wanneer die absolute waarde van die bindingsenergie van die dogterkern groter is as dié van die moederkern.
Heroldsbaai
Argeologie
Vir baie eeue het die eerste inwoners van die gebied visgevang en skulpdiere versamel. Agter die huis Klamarni en naasliggende huise is 'n grot van groot argeologiese belang. Oorblyfsels daarin dui daarop dat dit deur mense en diere so 'n 100 000 jaar gelede bewoon is. Beendere van die uitgestorwe bloubok (Hippotragus leucophaeus) is aldus Marincowitz daarin gevind. In 1979 is die terrein tot nasionale gedenkwaardigheid verklaar.
Soliera
Soliera is 'n dorp en comune in die streek Emilia-Romagna, in die noorde van Italië. Dit lê ongeveer 40 km noordwes van Bologna en 9 km noord van Modena. In 2004 het dit 'n bevolking van 14 056 gehad, en 'n oppervlak van 51 km2.
Bengaalse kat
Geskiedenis
Die eerste vermelding van ’n kruising tussen ’n huis- en ’n Asiatiese luiperdkat was in 1889, toe Harrison Weir in Our Cats and All About Them daaroor geskryf het. Jean Mill (gebore Sugden), wat later ’n groot invloed gehad het op die teling van die moderne Bengaalse kat, het in 1946 oor die kruisteling van die katte geskryf in ’n semesterskripsie vir haar genetikaklas aan die Universiteit van Kalifornië, Davis, Amerika.
Hoewel dit ’n gewilde ras geword het, erken sommige katverenigings, soos die Amerikaanse Cat Fanciers' Association, nie die katte nie. Laasgenoemde erken geen hibrides nie.
Beskrywing
Die Britse Governing Council of the Cat Fancy (GCCF) erken net bruingevlekte en sneeugevlekte Bengaalse katte, hoewel TICA meer kleure erken, asook ’n kol- en marmerpatroon. In die Nuwe Eienskappe-klas kan nog kleure sowel as langhaarkatte geskou word.
Ná drie geslagte van die oorspronklike kruising af (F3), het die katte gewoonlik die sagte geaardheid van huiskatte. Vir die tipiese kateienaar moet ’n kat verkieslik vier geslagte verwyder wees (F4). Katte van F1 tot F3 word gewoonlik gebruik vir teeldoeleindes.
Provinsie Soria
Die Middeleeue
Die kasteel van Gormaz was destyds die langste van sy soort in Wes-Europa, en in hierdie streek het die nasionale held van Kastilië, El Cid, talle slagte vir sowel die konings van Kastilië asook die Arabiese heersers van Zaragoza geveg. As 'n soort van grensgebied tussen die Christelike en Islamitiese dele van die Iberiese Skiereiland het die streek 'n beduidende rol by die reconquista, die Christelike herowering van Spanje, gespeel.
S
Die letter S, s is die 19de letter van die moderne Latynse alfabet. In Navo se internasionale spellingsalfabet word S uitgespreek met die woord "Sierra".
Klassisisme
Algemene oorsig
Die Klassisisme is 'n stroming wat reëlmatig in die geskiedenis van die kuns voorkom. Oor die algemeen dui dit elke styl aan wat vanweë die suiwerheid van vorm en harmoniese samehang van elemente aan die Klassieke Oudheid herinner. Die 17de-eeuse klassisisme was by uitstek 'n Franse beweging wat tydens die bewind van Lodewyk XIV ontstaan het. Die beweging was egter nie tot Frankryk beperk nie, maar het ook die beeldende kunste en letterkunde in ander dele van Europa beïnvloed.
Wium van Zyl
Eerbewyse
In 2011 word hy deur die ATKV vereer vir sy lewenslange bydrae tot die bevordering van Afrikaans as skrywer, digter, akademikus, vertaler, bloemleser en begeleier van akademiese en skeppende skryfwerk. Die Nederlands-Suid-Afrikaanse Vereniging in Amsterdam ken in 2014 die Van Riebeeck-penning aan hom toe vir sy werk as brugbouer tussen Suid-Afrika en Nederland.
Klassisisme
Algemene oorsig
Die belangrikste klassisistiese werke was toe reeds voltooi. In die beeldende kuns word die Klassisisme gesien as 'n onderstroming van die Barok, wat toe die heersende styl was. Dit het aan die begin van die 17de eeu eerste in Italië posgevat en daarna na Frankryk versprei. Die belangrikste skilder was Nicolas Poussin (1593/ 94-1665), terwyl die Nederlander Jacob van Campen een van die mees vooraanstaande klassisistiese argitekte was.
Letterkunde
Hierdie verfyning kon ook in die literatuur waargeneem word. Die werklike Klassisisme het veral in die tydperk tussen 1660 en 1680 ontwikkel. In die tyd het die belangrikste tragedies van Jean Racine, die belangrikste komedies van Molière en die fabels van Jean de La Fontaine verskyn. Die skrywers stem ooreen in hul bewondering vir die Klassieke, waaruit baie van hulle beginsels geneem is. 'n Literêre kunswerk moes die menslike natuur, die enigste waarheid wat die publiek kon behaag, weergee.
Bowendien moes 'n werk ook algemeen moralisties wees. Volgens Boileau was daar 'n "absolute skoonheid" wat net die klassieke skrywers reg benader het. Om dieselfde ideaal te kon bereik, moes die digter hom in alle opregtheid laat lei deur die voorbeeld van die Klassieke Oudheid en sy eie gevoelens ondergeskik stel aan die werking van die rede. Dit was die taak van die digter om die mens weer te gee soos hy in wese is, sonder om 'n abstrakte model van hom te maak.
Werkersdag
Suid-Afrika
Werkersdag word sedert 1994 in Suid-Afrika waargeneem en val jaarliks op 1 Mei. Dit het sy oorsprong in die internasionale stryd van werkers en hul vakbonde vir solidariteit tussen werkers, hul soeke na regverdige indiensneming en die vestiging van menseregte en werkerregte in die werkplek. Voor 1994 is die dag deur vakbonde in Suid-Afrika vir protesoptogte teen die destydse apartheidsregering se rassebeleid ingespan.
Neumark
Geografie
Die Neumark is in die weste en suide deur die Oder begrens, terwyl dit in die noorde aan die provinsie Pommere en in die ooste aan respektiewelik Pole en (vanaf 1815 tot in 1920) aan die Pruisiese provinsie Posen gegrens het.
Salvadoriaanse nasionale sokkerspan
El Salvador het aan twee FIFA-Wêreldbeker eindtoernooie deelgeneem: eers in 1970 en weer in 1982, maar kon nog nooit verder as die eerste groepstadium van 'n eindtoernooi vorder nie. In 1943 word hulle CCCF-kampioene, en eindig in die tweede plek in die 1941- en 1961-kampioenskappe. Hulle het dertien keer meegeding in CONCACAF streeks-toernooie en eindig as naaswenners in 1963 en 1981. La Selecta ding ook mee in die tweejaarlikse UNCAF Nasies-sokkertoernooi, die Pan-Amerikaanse Spele en die Olimpiese Spele. Die span het reeds twee goue medaljes in die Sentraal-Amerikaanse en Karibiese Spele behaal.
Tasma Walton
Tasma Walton (gebore 19 Augustus 1973) is 'n Australiese aktrise. Sy is bekend vir haar rolle in die rolprent Mystery Road (2013) en in die televisiereekse Blue Heelers (1994) en Cleverman (2016).
Birchenoughbrug
Trivia
Die dorpie by die brug staan bekend as Birchenough Bridge.
Rob Antonissen
Herkoms en vroeë lewe
Hy is op 23 Mei 1919 in Antwerpen gebore. Sy skoolopleiding ondergaan hy tot 1936 aan die Sint-Jan-Berchmanskollege in Antwerpen en hy studeer dan vanaf 1936 verder in die Germaanse Filologie (wysbegeerte en letterkunde) aan die Katholieke Universiteit van Leuven in België.
Verdere studie en begin van loopbaan
In 1942 promoveer hy hier met 'n proefskrif oor Herman Gorter en Henriëtte Roland Holst. Sy proefskrif, wat in 1946 gepubliseer word, verower die Letterkundige Prys van die Vlaamse Provinsies in 1947. Na afloop van sy studie word hy 'n lektor in letterkunde by die Belgiese Middelbare Onderwys, eers aan die Koninklijke Athenaeum te Berchen-Antwerpen en daarna aan die Middelbare Normaalskole vir Meisies te Berchen-Antwerpen en Tielt, laasgenoemde in Wes-Vlaandere.
Vertalings en samestellings
Uit die gedigte van die Nederlandse digteres Henriette Roland Holst stel hy 'n bloemlesing saam, Lyriek van Henriette Roland Holst-Van der Schalk, wat hy van inleiding en aantekeninge voorsien.
Tarentale
Twee tarentaalsoorte kom in Suid-Afrika voor, naamlik die gewone tarentaal en die kuifkoptarentaal.
Hulle word dikwels as mak pluimvee aangehou ter wille van hulle smaaklike vleis. Hoewel tarentale baie soos fisante (familie Phasianidae) lyk, is hulle groter; sommige kenners klassifiseer hulle nietemin onder dieselfde familie. Die meeste tarentale is grys met wit of blou kolletjies en kaal nekke. Die koppe kan wit, blou of rooi wees.
Topologie
Rante, hoeke en gesigte
In die topologiese voorstelling is die twee oewers en die twee eilande met blou punte verteenwoording. Die brûe is met swart strepe verteenwoordig. Met die hulp van hierdie voorstelling is dit maklik om te bewys dat die nie moontlik is om elke brug net eenmaal oorkruis sonder dat 'n mens sy voete nat kry.
Metropolitaanse spoorwegkaarte
In baie stede ondergaan metropolitaanse spoorkaarte 'n topologiese verandering om dit makliker te maak om te volg. Hieronder volg voorbeelde van die Tyne and Wear Metro spoolyn:
Amphimedon ochracea
Amphimedon ochracea is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Amphimedon en tot die familie Niphatidae. Die wetenskaplike naam van die spesie is die eerste keer geldig gepubliseer in 1889 deur Keller.
Addison Richards
Addison Richards (20 Oktober 1887 – 22 Maart 1964) was 'n Amerikaanse akteur. Hy was bekend vir sy rolle in die rolprente 'G' Men (1935), Air Force (1943), The Master Key (1945), en The Ten Commandments (1956).
Antwerpen
Geskiedenis
Argeologiese opgrawings toon dat daar reeds in die Galloromeinse tyd, in die tweede of derde eeu van ons jaartelling, mense aan die Schelde gewoon het. Teen 1400 was Antwerpen 'n redelike klein nedersetting met minder as 10 000 inwoners. Oor die volgende paar eeue ondervind dit geweldige groei en neem die bevolking toe tot 50 000 in 1500 en 100 000 in 1560. Tydens die Spaanse keiser Karel V se bewind het Antwerpen die belangrikste handelstad noord van die Alpe geword. Saam met die toenemende welvaart het die kultuurlewe ook 'n bloeitydperk beleef.
Onderwys en ekonomie
Die Universiteit Antwerpen-UIA lok studente uit heel Vlaandere en die uitgestrekte seehawe vorm 'n belangrike handelsentrum. Jaarliks besoek ongeveer 14 000 seeskepe die hawe. Ook chemiese nywerhede het hulle hier gevestig.
Castelnuovo Rangone
Castelnuovo Rangone is 'n comune in die streek Emilia-Romagna, in die noorde van Italië. Dit lê ongeveer 40 km wes van Bologna en 13 km suid van Modena, bestaande uit dorpies en kleiner nedersettings. In 2008 het dit 'n bevolking van 13 856 gehad, en 'n oppervlak van 23 km2.
Fisantagtiges
Verspreiding en gedrag
Die meeste soort sal eers doodstil in die gras sit en op die laaste oomblik opvlieg. Wanneer ’n swerm bergpatryse opgejaag word, vlieg hulle nie almal gelyk nie, maar die een na die ander vlieg op. Sommige soorte vlieg ook net 'n kort entjie en gaan sit dan weer in die gras, terwyl die fisante oor die algemeen traag is om op te vlieg. As hulle dit wel doen, soek hulle meestal in bome skuiling. Patryse is baie lawaaierig. Die meeste soorte roep veral rondom sonop en sononder, maar die swempie kan die hele dag deur gehoor word. Die nes is 'n vlak holte in die sand onder 'n bossie of tussen gras. Sommige patryse voer die nes met grashalmpies uit, terwyl ander die eiers bloot in die sand lê. Die broeityd varieer van streek tot streek en die getal eiers wissel gewoonlik tussen vier en nege. Sommige eiers is wit of roomkleurig met 'n pienkerige skynsel, terwyl ander ligbruin is en dikwels donker vlekke het.
Serengeti-kat
Beskrywing
Serengeti-katte het kolle, lang bene en baie groot ore. Die mannetjies is gewoonlik effens groter as die wyfies. The International Cat Association (TICA) erken katte met strepe en in effekleurige swart, ebbehoutswart-silwer en ebbehoutswart-rookkleur.
Friuli-Venezia Giulia
Geskiedenis
In die 5de eeu v.C. het Keltiese stamme die gebied binnegeval. Die Romeine, wat die streek in die 3de eeu v.C. verower het, het hier in 181 n.C. met Aquileia een van die grootste metropole en belangrikste seehawens van die Romeinse Ryk gevestig. Gedurende die bewind van keiser Augustus is Friuli by die sogenaamde Decima Regio (Regio X, Tiende Administratiewe Gewes) Venetia et Histria ingesluit.
Per aspera ad astra
Die frase is een van die min Latynse uitdrukkings waarin die woorde "ad astra" (na die sterre) gebruik word.
Laurens van der Post
Vroeë jare en opvoeding
Van der Post is gebore in die klein dorpie Philippolis in die Oranjerivierskolonie, die Britse naam na die Boereoorlog vir wat voorheen die Afrikaner-Oranje-Vrystaat (nou genoemd die Free State) in die hedendaagse Suid-Afrika. Sy vader, Christiaan Willem Hendrik van der Post (1856–1914), 'n Hollander uit Leiden, het saam met sy ouers na Suid-Afrika geëmigreer en in 1889 met Johanna Lubbe getrou. Christiaan was 'n advokaat en politikus en het in die Tweede Boereoorlog teen die Britte geveg. Die van der Posts het altesaam 13 kinders gehad, met Laurens die 13de en die vyfde seun.
Latere lewe
Kenmerkend vir sy werk is die beskrywing van verhoudings tussen mense, sy kennis van die lewe van die San en sy belangstelling in die wysbegeerte en die psigoanalise. Die meeste van sy werk is liries, beeldryk en sterk outobiografies van aard. Dit is meestal gebaseer op sy eie ervaringe in Afrika, veral Suid-Afrika, waarmee hy altyd 'n noue band behou het, en op sy ervaringe gedurende die oorlog in die Verre Ooste.
IWork
Geskiedenis
iWork ’09 is op 6 Januarie 2009 bekendgestel en dieselfde dag vrygestel. Dit het ook opgedateerde weergawes van al drie toepassings in die pakket bevat. iWork ’09 het ook toegang tot ’n betaweergawe van die iWork.com-diens gebied wat gebruikers in staat stel om dokumente aanlyn te deel. Gebruikers van iWork ’09 kan ’n dokument direk vanuit Pages, Keynote of Numbers na iWork.com oplaai en ander nooi om dit aanlyn te besigtig. Gebruikers kan notas en kommentaar in die dokument maak en ’n kopie aflaai in iWork, Microsoft Office of PDF-formate. iWork ’09 is voorts ook op 6 Januarie 2011 op die Mac App Store vrygestel teen $19,99 per toepassing waarna dit gereelde opdaterings gekry het, insluitend skakels na iCloud en ’n hoë-DPI-weergawe wat ontwikkel is om by Apple se MacBook Pro met Retina Display in te skakel.
iPhone-toeps
Op 7 Junie 2012, met die bekendstelling van die nuwe iPhone 4, het Apple ’n paar skermgrepe van die toestel in aksie geplaas en onopsetlik getoon hoe ’n e-posaanhangsel in Keynote oopgemaak word. Dit het sommige laat glo dat die iPhone weergawe van die iWork-pakket binnekort beskikbaar sou wees in die iOS-toepwinkel.
Astolbos
Die struik word 2.0 m hoog en blom in Junie. Die plant vrek in 'n brand maar die sade oorleef. Die sade word geberg in 'n tol op die vroulike plant en val na die grond na 'n brand en word deur die wind versprei, die sade het vlerkies. Die plant is eenslagtig en daar is afsonderlike plante met manlike- en vroulike blomme, wat deur klein kewers bestuif word. Die plant groei hoofsaaklik in sanderige grond op hoogtes van 0 - 1 000 m. Dis 'n kalksteenfynbosspesie wat kommersieel geoes word.
Kleefmiddel
Inleiding
As die molekules by die oppervlakke van 2 afsonderlike stowwe dus naby genoeg aan mekaar kan kom, behoort dit te kan vasheg sonder die hulp van 'n kleefmiddel. Water kleef byvoorbeeld maklik aan 'n voorwerp vas omdat dit in baie noue aanraking daarmee kom, en as dit afloop, is dit bloot omdat water geen groot krag kan uitoefen nie. Kleefstowwe kom taai en klewerig voor omdat dit 'n groot inherente krag uitoefen. Die klewerigheid word dus deur die krag bepaal, en nie andersom nie.
Mercedes-Benz M276 enjin
Met die behoud van die meeste van die bogenoemde eienskappe, is die turbo-aangejaagde kleiner verplasing DELA 30-variant in 2013 vir C400 (W205) bekendgestel en daarna op ander modelle aangebied sonder die naam Blue Efficiency.
Koeldrank
Geskiedenis
Die eerste koeldrank is in die 17de eeu in die Westerse wêreld bemark. Dit was gemaak van water en suurlemoensap versoet met heuning. In 1676 het die Compagnie des Limonadiers 'n monopolie vir die verkoop van limonade-koeldrank in Parys gehad. Verkopers het tenks vol limonade op hul rûe gedra, en koppies koeldrank aan dors Parysenaars verkoop.
Tony Leon
Anthony James Leon (gebore 15 Desember 1956) is 'n Suid-Afrikaanse politikus en 'n voormalige leier van die Demokratiese Alliansie, Suid-Afrika se hoofopposisieparty.
Pieter Mulder
Politieke loopbaan
In Februarie 2012 was Mulder weer in die nuus nadat hy in die parlement, in reaksie op pres. Zuma se staatsrede, gesê het dat die swart bevolking geen historiese aanspraak het op die Wes- en Noord-Kaap nie omdat daar niemand behalwe die Khoi- en San-mense was nie toe Jan van Riebeeck in 1652 aan die Kaap geland het. Die swart bevolkingsgroepe het van die noorde van Afrika suid getrek en het die blankes eers by die Keirivier teëgekom. Prof. Hermann Giliomee, gesiene Suid-Afrikaanse historikus, asook die voormalige media-ombudsman in Suid-Afrika, James Myburgh, het egter vir Mulder in die bres getree en die media daarvan beskuldig dat hulle spoke opjaag en die punt van Mulder se toespraak oor die manier waarop grondherverdeling plaasvind, totaal ignoreer en buite konteks aanhaal. Frans Cronjé, hoof van die Suid-Afrikaanse Instituut vir Rasseaangeleenthede het ook tot die gesprek toegetree en Mulder verdedig deur te sê dat blankes slegs 50% van die grond in Suid-Afrika besit terwyl die regering se syfers meen dit is 87%.
Op 25 Mei 2014 is aangekondig dat Bheki Cele vir Mulder as adjunkminister vervang. Mulder is nie weer ’n pos op ’n soortgelyke vlak aangebied nie.
Onder Mulder se leierskap het ondersteuning van die Vryheidsfront Plus in al nege provinsies van Suid-Afrika toegeneem. In die Wes-Kaap het ondersteuning vervierdubbel en in die Noord-Kaap het dit vyfvuldig toegeneem.
Tony Leon
Leon het 'n stewige mediabeeld gebou as die opposisieleier, deurdat hy die ANC-regering effektief gekritiseer het onder Nelson Mandela, en selfs nog meer onder sy opvolger Thabo Mbeki, omdat die ANC nie daarin kon slaag om Suid-Afrika se groot probleme van armoede, werkloosheid en die VIGS-pandemie te hanteer nie. Des nieteenstaande, het hy sommige van die party se lojale liberale ondersteuners verdryf omdat hy die doodstraf, geneties-gemanipuleerde voedsel en Eskom se korrelbedreaktor voorgestaan het.
Ioniserende straling
Natuurlike agtergrond straling
Radioaktiewe materiaal word oral in die natuur aangetref. Dit kom in grond, lug, water en plante voor. Die belangrikste bydraer tot aardbestraling is die natuurlik voorkomende isotope van uraan en sy vervalprodukte, soos torium, radium en radon. Klein hoeveelhede uraan, torium en hul vervalprodukte word oral gevind. Sommige van hierdie materiale word deur die liggaam deur kos en water geabsorbeer, terwyl materiale soos radon deur inaseming geabsorbeer word. Die hoeveelheid aardse hulpbronne wissel na gelang van die plek op aarde. Gebiede met hoër konsentrasies uraan of torium in die grond het hoër agtergrond straling. Radon kan in kelders of kruipruimtes van huise ophoop en kan aansienlike stralingsblootstelling veroorsaak.
Stralingsbronne wat deur die mens veroorsaak word
Natuurlike en kunsmatige stralingsbronne is dieselfde in terme van hul effek en natuurlike eienskappe. Bo die blootstelling aan 'n hoeveelheid agtergrondstraling stel die Amerikaanse Kernregulerende Kommissie (NRC) in die VSA 'n limiet vir individue se blootstelling aan mensgemaakte bestraling van 1,1 m Sv per jaar, en beperk die beroepsblootstelling van volwassenes wat met radioaktiewe materiaal werk tot 50 mSv per jaar.
Verreweg die belangrikste bron van mensgemaakte bestraling is mediese praktyke, soos X-strale, radioaktiewe middels (vir beide diagnostiese en terapeutiese gebruik), en bestralingsterapieë. Sommige van die belangrikste isotope wat in hospitale gebruik word, is jodium-1931, technetium-99, kobalt-60, iridium-192 en sesium-137.
Savannekat
Beskrywing
Savannekatte is een van die grootste huiskatrasse. Hul hoë, lenige bou laat hulle swaarder lyk as wat hulle is. Latere geslagte wat verder verwyder is van die tierboskat, is gewoonlik kleiner. Die Savanne se pels hang af van die huiskatras wat vir die oorspronklike kruisteling gebruik is. Vroeë geslagte het die een of ander vorm van donker kolle op ’n ligter agtergrond en baie van die eerste telers het katte met ’n "wilde" voorkoms soos Bengaalse katte en Egiptiese maus gebruik om die kolle te behou. TICA erken net bruin katte met swart of donkerbruin kolle, silwer met swart of donkergrys kolle, swart met swart kolle en silwer met swart haarpunte en swart kolle. Daarbenewens is nie-standaardkleure ook te kry. Baie telers probeer dié kleure uitskakel, terwyl ander met dié katte teel om nuwe eienskappe te skep.
Just Nuisance
Treinreis
Nuisance kon kom en gaan soos hy wou en deur die matrose te volg het hy daagliks begin treinry tot so ver as Kaapstad, 35 km daarvandaan. Ten spyte van die matrose se pogings om hom te versteek, het die kondukteurs hom onmiddellik van die trein laat verwyder sodra hy ontdek is. Dit het geen probleme vir hom ingehou nie, omrede hy eenvoudig vir die volgende trein sou wag of na 'n ander stasie sou loop en by die volgende trein inklim. Geamuseerde passasiers sou by geleentheid vir sy treinkaartjie betaal, maar die spoorwegmaatskappy het uiteindelik vir Chaney gewaarsku dat hulle die hond sou laat uitsit as hy Nuisance nie in toom hou of vir die reisonkostes betaal nie.
Stam (dubbelsinnig)
Die begrip stam kan na die volgende verwys:
Wilhelm Keitel
Hy is pas ná die oorlog deur die Geallieerdehof by Neurenberg verhoor, tot die dood veroordeel en as 'n oorlogsmisdadiger opgehang.
Luis Fernando Verissimo
Luis Fernando Verissimo
Eerste gepubliseerde boeke
Tussen 1980 en 1981, Verissimo het saam met die familie vir ses maande in New York, wat later opbrengs van die boek "Traçando Nova York", die eerste van 'n reeks van ses reis boeke geskryf in' n vennootskap met die illustreerder en gepubliseer Joaquim da Fonseca Kuns en handwerk wat deur die Maatskappy.
Laura Wheelwright
Laura Wheelwright (gebore 10 September 1990) is 'n Australiese aktrise. Sy is bekend vir haar rolle in die rolprente Animal Kingdom (2010), Underground: The Julian Assange Story (2012), en Wakey Wakey (2012).
Ásatrú
Etimologie
Ásatrú is 'n Oud-Nordies-Yslandse neologisme wat uit ása, die genitief van die Oud-Nordiese áss of "godheid" en trú "geloof, trou" gevorm is. Ásatrú beteken dus letterlik die "geloof aan die Oud-Germanse godhede, die Ase en Wane. Ásatrú is 'n leenvertaling van die Deense term asetro wat in 1870 deur die Noorse komponis Edvard Grieg in sy onvoltooide opera Olaf Tryggvason gebruik is om na die ou heidense geloof van die Skandinawiërs te verwys. Die Yslandse spelling is vir die eerste keer in 1945 deur Ólafur Briem in sy werk Heiðinn siður á Íslandi ("Heidense sedes op Ysland") gebruik. Die term kom egter – as twee woorde geskryf – al in die Yslandse saga Snorra-Edda voor.